text:
храненето на животните, при спазване на условията, определени в същото приложение.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 4 февруари 2020 година.
 За Комисията
 Председател
 Ursula VON DER LEYEN
 (1) ОВ L 268, 18.10.2003 г., стр. 29.
 (2) EFSA Journal (Бюлетин на ЕОБХ), 2019; 17 (4): 5692.
 ПРИЛОЖЕНИЕ
 Идентификационен номер на добавката
 Наименование на притежателя на разрешението
 Добавка
 Състав, химична формула, описание, метод за анализ
 Вид или категория на животните
 Максимална възраст
 Минимално съдържание
 Максимално съдържание
 Други разпоредби
 Срок на валидност на разрешението
 Единица за активност/kg пълноценен фураж със съдържание на влага 12 %
 Категория: „зоотехнически добавки“. Функционална група: „подобрители, увеличаващи смилаемостта на храната“.
 4a31
 Andrés Pintaluba S.A.
 6-фитаза
 ЕС 3.1.3.26
 Състав на добавката
 Препарат от 6-фитаза (EC 3.1.3.26),
 получена от Komagataella phaffii CGMCC 12056, с минимална активност от:
 в твърдо състояние: 20 000 U (1)/g
 в течно състояние: 20 000 U/ml
 Пилета за угояване
 Пилета, отглеждани за кокошки носачки и за разплод
 Видове домашни птици с по-малко стопанско значение, отглеждани за угояване, за носачки или за разплод
 -
 250 U
 1.
 В упътването за употреба на добавката и премиксите се посочват условията на съхранение и устойчивостта при топлинна обработка.
 2.
 Операторите в сектора на фуражите трябва да установят оперативни процедури и да предвидят подходящи организационни мерки за потребителите на добавката и премиксите, с цел да се предотвратят потенциалните рискове в резултат на употребата им. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително предпазна дихателна маска.
 25 февруари 2030 г.
 Характеристика на активното вещество:
 6-фитаза, получена от Komagataella phaffii CGMCC 12056
 Метод за анализ (2)
 За количественото определяне на активността на фитаза във фуражната добавка: колориметричен метод, основан на ензимна реакция на фитаза върху фитат — VDLUFA 27.1.4
 За количественото определяне на активността на фитаза в премикси: колориметричен метод, основан на ензимна реакция на фитаза върху фитат — VDLUFA 27.1.3
 За количественото определяне на активността на фитаза във фуражи: колориметричен метод, основан на ензимна реакция на фитаза върху фитат — EN ISO 30024
 (1) Една единица е количеството ензим, което освобождава 1 микромол неорганичен фосфат от фитат на минута при pH 5,5 и температура 37 °С.
 (2) Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports.


text:
 20.4.2011
 BG
 Официален вестник на Европейския съюз
 L 104/37
 РЕГЛАМЕНТ ЗА ИЗПЪЛНЕНИЕ (ЕС) No 392/2011 НА КОМИСИЯТА
 от 19 април 2011 година
 относно издаването на лицензии за внос, за които са подадени заявления през първите седем дни на месец април 2011 г. в рамките на тарифните квоти, открити съгласно Регламент (ЕО) No 616/2007 за птичето месо
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
 като взе предвид Регламент (ЕО) No 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
 като има предвид, че:
 (1)
 С Регламент (ЕО) No 616/2007 на Комисията (3) се откриват тарифни квоти за внос на продукти от сектора на птичето месо с произход от Бразилия, Тайланд и други трети страни.
 (2)
 Заявленията за лицензии за внос, подадени през първите седем дни на месец април 2011 г. за подпериода от 1 юли до 30 септември 2011 г. по отношение на групи 1, 2, 4, 6, 7 и 8 и за периода от 1 юли 2011 г. до 30 юни 2012 г. по отношение на група 3, надвишават наличните количества за някои квоти. Поради това следва да се определи до каква степен могат да се издават лицензии за внос, като се определи коефициент на разпределение, който да се прилага към заявените количества,
 ПРИЕ НАСТОЯЩИЯ РЕГЛАМЕНТ:
 Член 1
 Спрямо заявленията за лицензии за внос, подадени въз основа на Регламент (ЕО) No 616/2007 за подпериода от 1 юли до 30 септември 2011 г. по отношение на групи 1, 2, 4, 6, 7 и 8 и за периода от 1 юли 2011 г. до 30 юни 2012 г. по отношение на група 3, се прилагат коефициентите на разпределение, посочени в приложението към настоящия регламент.
 Член 2
 Настоящият регламент влиза в сила на 20 април 2011 г.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 19 април 2011 година.
 За Комисията, от името на председателя,
 José Manuel SILVA RODRÍGUEZ
 Генерален директор на Генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 238, 1.9.2006 г., стр. 13.
 (3) ОВ L 142, 5.6.2007 г., стр. 3.
 ПРИЛОЖЕНИЕ
 No на групата
 Пореден No
 Коефициент на разпределение за подадените заявления за лицензии за внос за подпериода от 1.7.2011-30.9.2011
 (в %)
 1
 09.4211
 0,437144
 6
 09.4216
 0,515235
 No на групата
 Пореден No
 Коефициент на разпределение за подадените заявления за лицензии за внос за периода от 1.7.2011-30.6.2012
 (в %)
 3
 09.4213
 1,315789

type: legislation

jurisdiction: EU


text:
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 2.12.2020 година
 за изменение на Регламент за изпълнение (ЕС) 2017/2468 на Комисията от 20 декември 2017 г. за определяне на административните и научните изисквания по отношение на традиционни храни от трети държави в съответствие с Регламент (ЕС) 2015/2283 на Европейския парламент и на Съвета относно новите храни
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2015/2283 на Европейския парламент и на Съвета от 25 ноември 2015 г. относно новите храни, за изменение на Регламент (ЕС) No 1169/2011 на Европейския парламент и на Съвета и за отмяна на Регламент (ЕО) No 258/97 на Европейския парламент и на Съвета и на Регламент (ЕО) No 1852/2001 на Комисията
 1
 , и по-специално член 20 и член 35, параграф 3 от него,
 като има предвид, че:
 (1)С Регламент (ЕС) 2015/2283 се определят правилата за пускането на пазара и употребата на нови храни в Съюза.
 (2)С Регламент за изпълнение (ЕС) 2017/2468 на Комисията
 2
 се определят административните и научните изисквания по отношение на традиционни храни от трети държави.
 (3)С Регламент (ЕС) 2019/1381 на Европейския парламент и на Съвета
 3
 бяха изменени Регламент (ЕО) No 178/2002 на Европейския парламент и на Съвета
 4
 и Регламент (ЕС) 2015/2283. Целта на тези изменения е да се повишат прозрачността и устойчивостта на оценката на ЕС на риска във всички области от хранителната верига, в които Европейският орган за безопасност на храните („Органът“) извършва научна оценка на риска, включително в областта на традиционните храни от трети държави.
 (4)Що се отнася до пускането на пазара на традиционни храни от трети държави, с измененията в Регламент (ЕО) No 178/2002 бяха въведени нови разпоредби, които, наред с други въпроси, се отнасят за следното: предоставянето на общи съвети от страна на служителите на Органа преди подаването на заявлението или уведомлението, по искане на потенциален заявител или нотифициращо лице, както и задължението за уведомяване за изследвания, възложени или извършени от стопански субекти в подкрепа на заявление или уведомление, и последиците от неспазване на това задължение. Въведени бяха също така разпоредби относно публичното оповестяване от страна на Органа на всички научни данни, изследвания и друга информация в подкрепа на заявленията, с изключение на поверителната информация, още на ранен етап от процедурата по оценка на риска, последвано от консултация с трети страни. Освен това с измененията са определени специални процедурни изисквания за подаването на искания за поверителност и оценката им от Органа по отношение на предоставената от даден заявител информация, когато Комисията изисква становището на Органа.
 (5)С Регламент (ЕС) 2019/1381 бе изменен и Регламент (ЕС) 2015/2283, за да се предвиди публичното оповестяване от страна на Органа на уведомления, във връзка с които той представя надлежно мотивирани възражения относно безопасността, и за да се включат разпоредби, които гарантират съгласуваност с адаптациите на Регламент (ЕО) No 178/2002 и вземат предвид специфичните особености на отделните сектори по отношение на поверителната информация.
 (6)Предвид обхвата и приложното поле на всички тези изменения Регламент за изпълнение (ЕС) 2017/2468 следва да бъде


text:
адаптиран, за да бъде съобразен с промените по отношение на съдържанието, изготвянето и представянето на уведомления и заявления, посочени в членове 14 и 16 от Регламент (ЕС) 2015/2283, механизма за проверка на валидността на уведомленията и заявленията и информацията, която трябва да бъде включена в становището на Органа. По-специално в Регламент за изпълнение (ЕС) 2017/2468 следва да има позовавания на стандартните формати на данните и да се изисква заявленията да съдържат информация за доказване на спазване на изискването за уведомяване, определено в член 32б от Регламент (ЕО) No 178/2002. В него следва също така да се поясни, че оценката за изпълнението на изискването за уведомяване представлява част от проверката на валидността на дадено заявление.
 (7)Освен това предвид факта, че в съответствие с член 32б от Регламент (ЕО) No 178/2002 Органът отговаря за управлението на базата данни на изследванията, на Комисията следва да се даде възможност да проведе консултации с Органа като част от проверката на валидността на уведомленията и заявленията, по-специално за да установи дали уведомлението или заявлението отговаря на съответните изисквания, установени в посочения член.
 (8)Ако по време на оценката на риска се проведат обществени консултации в съответствие с член 32в, параграф 2 от Регламент (ЕО) No 178/2002, становището на Органа следва да включва и резултатите от тези консултации в съответствие с изискванията за прозрачност, които се прилагат спрямо Органа.
 (9)Настоящият регламент следва да се прилага от 27 март 2021 г. и по отношение на уведомленията и заявленията, подадени от тази дата нататък, която е и началната дата на прилагане на Регламент (ЕС) 2019/1381.
 (10)Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Изменения на Регламент за изпълнение (ЕС) 2017/2468
 Регламент за изпълнение (ЕС) 2017/2468 се изменя, както следва:
 1)Член 3 се изменя, както следва:
 а)параграф 1 се заменя със следното:
 „1.Уведомлението се състои от следното:
 а)придружително писмо;
 б)техническо досие;
 в)резюме на досието.
 Преди приемането на стандартните формати на данните съгласно член 39е от Регламент (ЕО) No 178/2002 уведомлението се подава чрез системата за електронно подаване, предоставена от Комисията, в електронен формат, позволяващ изтеглянето, разпечатването и търсенето на документи. След приемането на стандартните формати на данните съгласно член 39е от Регламент (ЕО) No 178/2002 уведомлението се подава чрез системата за електронно подаване, предоставена от Комисията, в съответствие с тези стандартни формати на данните.“;
 б)параграф 5 се заменя със следното:
 „5.Посоченото в параграф 1, буква в) резюме на досието трябва да предоставя доказателства, че употребата на традиционна храна от трета държава отговаря на условията, определени в член 7 от Регламент (ЕС) 2015/2283. Резюмето на досието не трябва да съдържа информация, която е предмет на искане за проверително третиране съгласно член 23 от Регламент (ЕС) 2015/2283 и член 39а от Регламент (ЕО) No 178/2002.“
 2)Член 4 се изменя, както следва:
 а)параграф 1 се заменя със следното:
 „1.Заявлението се състои от следното:
 а)придружително писмо;
 б)техническо досие;
 в)резюме на досието.
 г)надлежно мотивирани възражения относно безопасността съгласно член 15, параграф 2 от Регламент (ЕС) 2015/2283;
 д)отговора на заявителя във


text:
връзка с надлежно мотивираните възражения относно безопасността.
 Преди приемането на стандартните формати на данните съгласно член 39е от Регламент (ЕО) No 178/2002 заявлението се подава чрез системата за електронно подаване, предоставена от Комисията, в електронен формат, позволяващ изтеглянето, разпечатването и търсенето на документи. След приемането на стандартните формати на данните съгласно член 39е от Регламент (ЕО) No 178/2002 заявлението се подава чрез системата за електронно подаване, предоставена от Комисията, в съответствие с тези стандартни формати на данните.“;
 б)параграф 5 се заменя със следното:
 „5.Посоченото в параграф 1, буква в) резюме на досието трябва да предоставя доказателства, че употребата на традиционна храна от трета държава отговаря на условията, определени в член 7 от Регламент (ЕС) 2015/2283. Резюмето на досието не трябва да съдържа информация, която е предмет на искане за проверително третиране съгласно член 23 от Регламент (ЕС) 2015/2283 и член 39а от Регламент (ЕО) No 178/2002.“
 3)Член 5 се изменя, както следва:
 а)буква д) се заменя със следното:
 „д)когато в съответствие с член 23 от Регламент (ЕС) 2015/2283 заявителят поиска определени части от информацията на досието, включително допълнителната информация, да бъдат третирани като поверителни — списък на частите, които трябва да бъдат третирани като поверителни, придружен от проверима обосновка, която доказва по какъв начин разкриването на съответната информация потенциално може да навреди в значителна степен на интересите на заявителя.“;
 б)добавя се буква е):
 „е)списък на изследванията, представени в подкрепа на уведомлението или заявлението, включително информация, която доказва спазването на член 32б от Регламент (ЕО) No 178/2002.“
 4)Член 7 се заменя със следното:
 „Член 7
 Проверка на валидността на уведомлението
 1.При получаване на уведомление за традиционна храна от трета държава Комисията незабавно проверява дали съответната храна попада в обхвата на Регламент (ЕС) 2015/2283 и дали уведомлението отговаря на изискванията, предвидени в членове 3, 5 и 6 от настоящия регламент и в член 32б от Регламент (ЕО) No 178/2002.
 2.Комисията може да проведе консултации с държавите членки и Органа по въпроса дали уведомлението отговаря на посочените в параграф 1 изисквания. В срок от 30 работни дни държавите членки и Органът предоставят на Комисията своето становище.
 3.Комисията може да поиска от заявителя допълнителна информация относно валидността на уведомлението, като го информира в какъв срок трябва да се предостави тази информация.
 4.Чрез дерогация от параграф 1 от настоящия член и без да се засягат разпоредбите на член 14 от Регламент (ЕС) 2015/2283 и член 32б, параграфи 4 и 5 от Регламент (ЕО) No 178/2002, дадено уведомление може да бъде счетено за валидно, дори ако не съдържа всички елементи, изисквани съгласно членове 3, 5 и 6 от настоящия регламент, при условие че заявителят е представил подходяща обосновка за всеки липсващ елемент.
 5.Комисията уведомява заявителя, държавите членки и Органа дали уведомлението е счетено за валидно или не. Ако уведомлението не е счетено за валидно, Комисията посочва причините за това.“
 5)Член 8 се заменя със следното:
 „Член 8
 Проверка на валидността на заявлението
 1.При получаване на заявление за разрешаване на традиционна храна от трета държава Комисията незабавно проверява дали заявлението отговаря на изискванията, предвидени в членове 4—6


text:
от настоящия регламент и в член 32б от Регламент (ЕО) No 178/2002.
 2.Комисията може да проведе консултации с Органа по въпроса дали заявлението отговаря на посочените в параграф 1 изисквания. В срок от 30 работни дни Органът предоставя на Комисията своето становище.
 3.Комисията може да поиска от заявителя допълнителна информация по въпроси, свързани с валидността на заявлението, като го информира в какъв срок трябва да се предостави тази информация.
 4.Чрез дерогация от параграф 1 от настоящия член и без да се засягат разпоредбите на член 16 от Регламент (ЕС) 2015/2283 и член 32б, параграфи 4 и 5 от Регламент (ЕО) No 178/2002, дадено заявление може да бъде счетено за валидно, дори ако не съдържа всички елементи, изисквани съгласно членове 4—6 от настоящия регламент, при условие че заявителят е представил подходяща обосновка за всеки липсващ елемент.
 5.Комисията уведомява заявителя, държавите членки и Органа дали заявлението е счетено за валидно или не. Ако заявлението не е счетено за валидно, Комисията посочва причините за това.“
 6)Член 10 се изменя, както следва:
 добавя се буква д):
 „д)резултатите от консултациите, проведени по време на процедурата по оценка на риска в съответствие с член 32в, параграф 2 от Регламент (ЕО) No 178/2002.“
 7)Приложения I и II се изменят в съответствие с приложението към настоящия регламент.
 8)Приложение III се заличава.
 Член 2
 Влизане в сила и прилагане
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 27 март 2021 г. и по отношение на уведомленията и заявленията, подадени от тази дата нататък до Комисията.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 2.12.2020 година.
 За Комисията
 Председател
 Ursula VON DER LEYEN
 (1)
 ОВ L 327, 11.12.2015 г., стр. 1.
 (2)
 Регламент за изпълнение (ЕС) 2017/2468 на Комисията от 20 декември 2017 г. за определяне на административните и научните изисквания по отношение на традиционни храни от трети държави в съответствие с Регламент (ЕС) 2015/2283 на Европейския парламент и на Съвета относно новите храни (ОВ L 351, 30.12.2017 г., стр. 55).
 (3)
 Регламент (ЕС) 2019/1381 на Европейския парламент и на Съвета от 20 юни 2019 г. относно прозрачността и устойчивостта на оценката на ЕС на риска в хранителната верига и за изменение на регламенти (ЕО) No 178/2002, (ЕО) No 1829/2003, (ЕО) No 1831/2003, (ЕО) No 2065/2003, (ЕО) No 1935/2004, (ЕО) No 1331/2008, (ЕО) No 1107/2009, (ЕС) 2015/2283 и Директива 2001/18/ЕО (ОВ L 231, 6.9.2019 г., стр. 1).
 (4)
 Регламент (ЕО) No 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (ОВ L 31, 1.2.2002 г., стр. 1).
 ---documentbreak---
 BG
 ПРИЛОЖЕНИЕ
 Приложения I и II към Регламент (ЕС) 2017/2468 се заменят, както следва:
 (1)Приложение I се заменя със следното:
 „ПРИЛОЖЕНИЕ I
 Образец на придружително писмо към уведомление за традиционна храна от


text:
трета държава в съответствие с член 14 от Регламент (ЕС) 2015/2283
 ЕВРОПЕЙСКА КОМИСИЯ
 Генерална дирекция
 Дирекция
 Отдел
 Дата: ...
 Относно: Уведомление за традиционна храна от трета държава в съответствие с Регламент (ЕС) 2015/2283
 (Моля, отбележете ясно със знак в едно от полетата.)
 ☐Уведомление за разрешаване на нова традиционна храна.
 ☐Уведомление за добавяне, заличаване или изменяне на условията на употреба на вече разрешена традиционна храна. Моля, посочете препратка към уведомлението.
 ☐Уведомление за добавяне, заличаване или изменяне на спецификациите на вече разрешена традиционна храна. Моля, посочете препратка към уведомлението.
 ☐Уведомление за добавяне, заличаване или изменяне на допълнителните изисквания за етикетиране на вече разрешена традиционна храна. Моля, посочете препратка към уведомлението.
 ☐ Уведомление за добавяне, заличаване или изменяне на изискванията за последващ мониторинг след пускането на пазара на вече разрешена традиционна храна. Моля, посочете препратка към уведомлението.
 Заявителят/заявителите или представителят/представителите му/им в Европейския съюз
 (наименование(я), адрес(и)....)
 ...
 ...
 ...
 подава(т) настоящото уведомление с цел актуализация на списъка на Съюза на новите храни.
 Идентичност на традиционната храна:
 ...
 ...
 Поверителност. При необходимост посочете дали заявлението съдържа поверителни данни в съответствие с член 23 от Регламент (ЕС) 2015/2283.
 ☐Да
 ☐Не
 Категории храни, условия на употреба и изисквания за етикетиране
 Категория храни
 Специфични условия на употреба
 Допълнително специфично изискване за етикетиране
 -
 С уважение:
 Подпис: ...
 Приложени документи:
 ☐Пълно техническо досие
 ☐Резюме на досието (неповерителен вариант)
 ☐Списък на частите на досието, които трябва да бъдат третирани като поверителни, придружен от проверима обосновка, която доказва по какъв начин разкриването на съответната информация потенциално може да навреди в значителна степен на интересите на заявителя
 ☐Копие на административните данни на заявителя(ите)
 ☐Списък на изследванията и цялата информация относно уведомлението за изследванията в съответствие с член 32б от Регламент (ЕО) No 178/2002“.
 (2)Приложение II се заменя със следното:
 „ПРИЛОЖЕНИЕ II
 Образец на придружително писмо към заявление за разрешаване на традиционна храна от трета държава в съответствие с член 16 от Регламент (ЕС) 2015/2283
 ЕВРОПЕЙСКА КОМИСИЯ
 Генерална дирекция
 Дирекция
 Отдел
 Дата: ...
 Относно: Заявление за разрешаване на традиционна храна от трета държава в съответствие с член 16 от Регламент (ЕС) 2015/2283
 Заявителят/заявителите или представителят/представителите му/им в Европейския съюз
 (наименование(я), адрес(и)....)
 ...
 ...
 ...
 подава(т) настоящото заявление с цел актуализация на списъка на Съюза на новите храни.
 Идентичност на традиционната храна:
 ...
 ...
 Поверителност. При необходимост посочете дали заявлението съдържа поверителни данни в съответствие с член 23 от Регламент (ЕС) 2015/2283.
 ☐Да
 ☐Не
 Категории храни, условия на употреба и изисквания за етикетиране
 Категория храни
 Специфични условия на употреба
 Допълнително специфично изискване за етикетиране
 С уважение:
 Подпис: ...
 Приложени документи:
 ☐Пълно заявление
 ☐Резюме на досието (неповерителен вариант)
 ☐Списък на частите на заявлението, които трябва да бъдат третирани като поверителни, придружен от проверима обосновка, която доказва по какъв начин разкриването на съответната информация потенциално може да навреди в значителна степен на интересите на заявителя
 ☐Документирани данни, свързани с надлежно мотивираните възражения относно безопасността
 ☐Копие на административните данни на заявителя(ите)
 ☐Списък на изследванията и цялата информация относно уведомлението за изследванията в съответствие с член 32б от Регламент (ЕО) No 178/2002“.


text:
 13.5.2020
 BG
 Официален вестник на Европейския съюз
 L 150/1
 РЕГЛАМЕНТ ЗА ИЗПЪЛНЕНИЕ (ЕС) 2020/639 НА КОМИСИЯТА
 от 12 май 2020 година
 за изменение на Регламент за изпълнение (ЕС) 2019/947 по отношение на основните сценарии за експлоатация във или извън обсега на видимост
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2018/1139 на Европейския парламент и на Съвета от 4 юли 2018 г. относно общи правила в областта на гражданското въздухоплаване и за създаването на Агенция за авиационна безопасност на Европейския съюз и за изменение на регламенти (ЕО) No 2111/2005, (ЕО) No 1008/2008, (ЕС) No 996/2010, (ЕС) No 376/2014 и на директиви 2014/30/ЕС и 2014/53/ЕС на Европейския парламент и на Съвета и за отмяна на регламенти (ЕО) No 216/2008 и (ЕО) No 552/2004 на Европейския парламент и на Съвета и Регламент (ЕИО) No 3922/91 на Съвета (1), и по-специално член 57 от него,
 като има предвид, че:
 (1)
 Съгласно Регламент за изпълнение (ЕС) 2019/947 на Комисията (2) безпилотните летателни системи (БЛС) трябва да отговарят на експлоатационните ограничения, посочени в разрешенията за експлоатация или в основен сценарий, определен с посочения регламент.
 (2)
 Въз основа на опита на държавите членки Агенцията за авиационна безопасност на Европейския съюз (ЕААБ) разработи два основни сценария за експлоатация.
 (3)
 Основен сценарий 1 (STS-01) обхваща експлоатация в обсега на видимост (VLOS), при максимална височина от 120 m, над контролирана наземна площ в населена среда, с използване на БЛС от CE клас C5.
 (4)
 Основен сценарий 2 (STS-02) обхваща експлоатация извън обсега на видимост (BVLOS), с безпилотно въздухоплавателно средство, на разстояние не повече от 2 km от дистанционно управляващия пилот, при наличие на наблюдатели на въздушното пространство, при максимална височина от 120 m, над контролирана наземна площ в слабо населена среда, с използване на БЛС от CE клас C6.
 (5)
 Поради това Регламент за изпълнение (ЕС) 2019/947 на Комисията следва да бъде изменен, за да бъдат включени тези основни сценарии.
 (6)
 Когато вероятността за среща с пилотирани въздухоплавателни средства не е малка, държавите членки могат да определят географски зони в такива области, за да възпрепятстват операторите на БЛС да експлоатират такива системи съгласно посочените основни сценарии.
 (7)
 Следва да се въведе минимална обща оценка, чието постигане да се изисква от дистанционно управляващите пилоти, за да се счита, че те са издържали успешно теоретичния изпит.
 (8)
 За да се подобри разпознавемостта на безпилотните въздухоплавателни средства, когато се използват през нощта, и по-специално, за да се позволи на лице, намиращо се на земята, да направи разграничение между безпилотно въздухоплавателно средство и пилотирано въздухоплавателно средство, следва да се задейства зелена мигаща светлина на безпилотното въздухоплавателно средство.
 (9)
 По отношение на практическото обучение и оценяването на практическите умения на дистанционно управляващите пилоти, работещи съгласно основен сценарий, следва да се прилагат ясно определени правила. Обучението и оценяването следва да се извършват от структура, призната от компетентния орган или от оператор на БЛС в съответствие с изискванията, определени в настоящия регламент.
 (10)
 В случай на трансгранична експлоатация извън държавата членка на


text:
регистрация от страна на притежател на свидетелство за оператор на лека БЛС (LUC), държавата членка на експлоатация следва да получава информация относно местоположението или местоположенията на планираната експлоатация.
 (11)
 ЕААБ подготви проект на правила за прилагане, които представи в становище No 05/2019 (3) съгласно член 75, параграф 2, букви б) и в) и член 76, параграф 1 от Регламент (ЕС) 2018/1139.
 (12)
 Мерките, предвидени в настоящия регламент, са в съответствие със становището на комитета, учреден съгласно член 127 от Регламент (ЕС) 2018/1139,
 ПРИЕ НАСТОЯЩИЯ РЕГЛАМЕНТ:
 Член 1
 Изменения на Регламент за изпълнение (ЕС) 2019/947
 Регламент за изпълнение (ЕС) 2019/947 се изменя, както следва:
 1)
 В член 2 добавят се следните точки 24—34:
 „24)
 „наблюдател на безпилотно въздухоплавателно средство“ означава лице, разположено до дистанционно управляващия пилот, което, наблюдавайки визуално и без помощни средства безпилотното въздухоплавателно средство, помага на дистанционно управляващия пилот да поддържа безпилотното въздухоплавателно средство в обсега на видимост и да провежда полета безопасно;
 25)
 „наблюдател на въздушното пространство“ означава лице, което подпомага дистанционно управляващия пилот, като следи — визуално и без помощни средства — за потенциални опасности във въздушното пространство, в което се експлоатира безпилотното въздухоплавателно средство;
 26)
 „пулт за управление (ПУ)“ означава оборудването или системата от оборудване за контрол на безпилотни въздухоплавателни средства от разстояние съгласно определението в член 3, точка 32 от Регламент (ЕС) 2018/1139, което/която подпомага контрола или наблюдението на безпилотните въздухоплавателни средства по време на всяка фаза на полета, с изключение на инфраструктурата, подпомагаща линията за управление и контрол (C2);
 27)
 „линия за управление и контрол C2“ означава комуникационна услуга, предоставяна от трета страна, която осигурява връзка за управление и контрол между безпилотното въздухоплавателно средство и ПУ;
 28)
 „география на полета“ означава частта или частите от въздушно пространство, определени чрез пространствени и времеви параметри, в които операторът на БЛС планира да проведе операцията съгласно нормалните процедури, описани в точка 6, буква в) от допълнение 5 към приложението;
 29)
 „зона на географията на полета“ означава проекцията на географията на полета върху земната повърхност;
 30)
 „обем за непредвидени ситуации“ означава обемът на въздушното пространство извън географията на полета, в който се прилагат процедурите за извънредни ситуации, описани в точка 6, буква г) от допълнение 5 към приложението;
 31)
 „зона за непредвидени ситуации“ означава проекцията на обема за непредвидени ситуации върху земната повърхност;
 32)
 „оперативен обем“ означава комбинацията от географията на полета и обема за непредвидени ситуации;
 33)
 „буфер за наземен риск“ означава област над повърхността на земята, която обгражда оперативния обем и е определена с цел да се сведе до минимум рискът за трети страни, намиращи се на повърхността, в случай че безпилотното въздухоплавателно средство напусне оперативния обем;
 34)
 „нощ“ означава периодът между края на вечерния граждански полумрак и началото на сутрешния граждански полумрак, както е определено в Регламент за изпълнение (ЕС) No 923/2012 (*1).
 (*1) Регламент за изпълнение (ЕС) No 923/2012 на Комисията от 26 септември 2012 г. за определяне на общи правила за полетите и разпоредби за експлоатация относно аеронавигационните услуги и процедури, и за изменение на Регламент за изпълнение (ЕС) No 1035/2011 и регламенти


text:
(ЕО) No 1265/2007, (ЕО) No 1794/2006, (ЕО) No 730/2006, (ЕО) No 1033/2006 и (ЕС) No 255/2010 (ОВ L 281, 13.10.2012 г., стр. 1).“;"
 2)
 в член 5 параграф 5 се заменя със следното:
 „5. Ако операторът на БЛС подаде декларация до компетентния орган на държавата членка на регистрация в съответствие с точка UAS.SPEC.020, посочена в част Б от приложението, за експлоатация, която отговаря на основен сценарий, определен в допълнение 1 към посоченото приложение, операторът на БЛС не е задължен да си набави разрешение за експлоатация в съответствие с параграфи 1—4 от настоящия член и се прилага процедурата, установена в член 12, параграф 5. Операторът на БЛС използва декларацията, посочена в допълнение 2 към същото приложение.“;
 3)
 в член 13 се добавя нов параграф 4:
 „4. Когато оператор на БЛС, притежаващ LUC с права съгласно точка UAS.LUC.060 от приложението, планира експлоатация в „специфичната“ категория, която ще се провежда частично или изцяло във въздушното пространство на държава членка, различна от държавата членка на регистрацията, операторът на БЛС предоставя на компетентния орган на държавата членка, където е планирана експлоатация, заявление, което включва следната информация:
 а)
 копие от документа с условията на одобрението, получен в съответствие с точка UAS.LUC.050 от приложението; и
 б)
 местоположението или местоположенията на предвидената експлоатация в съответствие с параграф 1, буква б) от настоящия член.“;
 4)
 в член 14 се добавя следният параграф 9:
 „9. В допълнение към данните, определени в точка 2, държавите членки могат да събират допълнителна информация за самоличността от операторите на БЛС.“;
 5)
 в член 15, параграф 1 буква а) се заменя със следното:
 „а)
 да забранят определен вид или всички видове експлоатация на БЛС, да изискват определени условия за определен вид или за всички видове експлоатация на БЛС или да изискват предварително разрешение за полет за определен вид или за всички видове експлоатация на БЛС;“;
 6)
 член 22 се заменя със следното:
 „Член 22
 Без да се засяга член 20, използването на БЛС в „неограничената“ категория, което не отговаря на изискванията на части 1—5 от приложението към Делегиран регламент (ЕС) 2019/945 на Комисията (*2), се разрешава за преходен период от две години, който започва една година след датата на влизане в сила на настоящия регламент и за който се отнасят следните условия:
 а)
 безпилотни въздухоплавателни средства с излетна маса, по-малка от 500 g, се експлоатират в рамките на експлоатационните изисквания, посочени в част А, точка UAS.OPEN.020, подточка 1 от приложението, от дистанционно управляващ пилот с ниво на компетентност, определено от съответната държава членка;
 б)
 безпилотни въздухоплавателни средства с излетна маса, по-малка от 2 kg, се експлоатират, като се спазва минимално хоризонтално разстояние от 50 метра от хората, а дистанционно управляващите пилоти имат ниво на компетентност, което е най-малко еквивалентно на посоченото в част А, точка UAS.OPEN.030, подточка 2 от приложението;
 в)
 безпилотни въздухоплавателни средства с излетна маса, по-малка от 25 kg, се експлоатират в рамките на експлоатационните изисквания, посочени в точка UAS.OPEN.040, подточки 1 и 2, а дистанционно управляващите пилоти имат ниво на компетентност, което е най-малко еквивалентно на посоченото в част А, точка UAS.OPEN.020,


text:
подточка 4, буква б) от приложението.
 (*2) Делегиран регламент (ЕС) 2019/945 на Комисията от 12 март 2019 г. относно безпилотните летателни системи и операторите от трети държави на безпилотни летателни системи (ОВ L 152, 11.6.2019 г., стр. 1).“;"
 7)
 член 23 се заменя със следното:
 „Член 23
 1. Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 1 юли 2020 г.
 2. Член 5, параграф 5 и подточка 1, буква л) от точка UAS.SPEC.050 се прилагат от 2 декември 2021 г.
 3. Подточка 2, буква ж) от точка UAS.OPEN.060 се прилага от 1 юли 2022 г.
 4. Без да се засягат разпоредбите на член 21, параграф 1 — до 2 декември 2021 г. държавите членки могат да приемат декларации, направени от оператори на БЛС в съответствие с член 5, параграф 5, въз основа на национални основни сценарии или равностойни разпоредби, ако тези национални сценарии отговарят на изискванията на точка UAS.SPEC.020 от приложението.
 Тези декларации престават да са валидни от 2 декември 2023 г.
 5. Член 15, параграф 3 се прилага от 1 юли 2021 г.“;
 8)
 Приложението се заменя с приложението към настоящия регламент.
 Член 2
 Влизане в сила и прилагане
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 12 май 2020 година.
 За Комисията
 Председател
 Ursula VON DER LEYEN
 (1) ОВ L 212, 22.8.2018 г., стр. 1.
 (2) Регламент за изпълнение (ЕС) 2019/947 на Комисията от 24 май 2019 г. относно правилата и процедурите за експлоатация на безпилотни въздухоплавателни средства (ОВ L 152, 11.6.2019 г., стр. 45).
 (3) https://www.easa.europa.eu/document-library/opinions
 ПРИЛОЖЕНИЕ
 ЕКСПЛОАТАЦИЯ НА БЕЗПИЛОТНИ ЛЕТАТЕЛНИ СИСТЕМИ (БЛС) В КАТЕГОРИИТЕ „НЕОГРАНИЧЕНА“ И „СПЕЦИФИЧНА“
 ЧАСТ А
 ЕКСПЛОАТАЦИЯ НА БЛС В НЕОГРАНИЧЕНАТА КАТЕГОРИЯ
 UAS.OPEN.010 Общи разпоредби
 1)
 Неограничената категория на експлоатация на БЛС е разделена на три подкатегории — А1, А2 и А3, въз основа на експлоатационни ограничения, изисквания за дистанционно управляващия пилот и технически изисквания за БЛС.
 2)
 Ако експлоатацията на БЛС е свързана с полет на безпилотното въздухоплавателно средство, започващ от естествена височина на терена или изпълняван над терен с естествени височини, позицията на безпилотното въздухоплавателно средство се поддържа в рамките на 120 метра от най-близката точка на земната повърхност. Измерването на разстоянията се адаптира спрямо географските характеристики на терена, като например равнини, хълмове, планини.
 3)
 Когато безпилотно въздухоплавателно средство преминава на хоризонтално разстояние, по-малко от 50 метра, от изкуствено препятствие, по-високо от 105 метра, максималната височина на експлоатация на БЛС може да бъде увеличена до 15 метра над височината на препятствието по искане на субекта, отговарящ за препятствието.
 4)
 Чрез дерогация от подточка 2 безпилотните планери с максимална излетна маса (MTOM), включително полезния товар, по-малка от 10 kg, могат да летят на разстояние, надвишаващо 120 метра от най-близката точка от земната повърхност, при условие че в нито един момент безпилотният планер не лети на височина, по-голяма


text:
от 120 метра над дистанционно управляващия пилот.
 UAS.OPEN.020 Експлоатация на БЛС в подкатегория A1
 При експлоатацията на БЛС в подкатегория А1 се спазват всички изброени по-долу условия:
 1)
 в случай на безпилотно въздухоплавателно средство, посочено в подточка 5, буква г), дистанционно управляващият пилот го управлява така, че да не прелита над места, на които се събират множество хора, и има разумни основания да очаква, че не прелита над неучастващи лица. В случай на неочаквано прелитане над неучастващи лица дистанционно управляващият пилот намалява до минимум времето на прелитане над тези лица;
 2)
 в случай на безпилотно въздухоплавателно средство, посочено в подточка 5, букви а), б) и в), се допуска то да се управлява от дистанционно управляващия пилот така, че да прелита над неучастващи лица, но не бива никога да прелита над места, на които се събират множество хора;
 3)
 чрез дерогация от член 4, параграф 1, буква г), когато е активен режимът „следвай ме“, управлението се извършва на разстояние до 50 метра от дистанционно управляващия пилот;
 4)
 управлението се извършва от дистанционно управляващ пилот, който:
 а)
 е запознат с инструкциите, дадени от производителя на БЛС;
 б)
 в случай на безпилотно въздухоплавателно средство от клас С1, както е определено в част 2 от приложението към Делегиран регламент (ЕС) 2019/945— е преминал онлайн курс за обучение и след това успешно е издържал теоретичен онлайн изпит, осигурен от компетентния орган или от субект, определен от компетентния орган на държава членка, с успех поне 75 % от общия брой точки. Изпитът включва 40 въпроса с възможност за избор на правилния отговор, подходящо разпределени в следните теми:
 i)
 авиационна безопасност;
 ii)
 ограничения на въздушното пространство;
 iii)
 нормативна уредба в сферата на въздухоплаването;
 iv)
 граници на човешките възможности;
 v)
 експлоатационни процедури;
 vi)
 общи познания за БЛС;
 vii)
 неприкосновеност на личния живот и защита на личните данни;
 viii)
 застраховане;
 ix)
 сигурност;
 5)
 експлоатацията се извършва с безпилотно въздухоплавателно средство, което:
 а)
 има MTOM, включително полезния товар, по-малка от 250 g и максимална скорост на експлоатация, по-малка от 19 m/s в случай на частно сглобени БЛС; или
 б)
 отговаря на изискванията, определени в член 20, буква а);
 в)
 е маркирано като клас С0 и отговаря на изискванията за този клас, определени в част 1 от приложението към Делегиран регламент (ЕС) 2019/945 на Комисията; или
 г)
 е маркирано като клас С1 и отговаря на изискванията за този клас, определени в част 2 от приложението към Делегиран регламент (ЕС) 2019/945 на Комисията, и се експлоатира с активна и актуализирана система за пряка идентификация от разстояние и функция за геопространствено ориентиране.
 UAS.OPEN.030 Експлоатация на БЛС в подкатегория A2
 При експлоатацията на БЛС в подкатегория А2 се спазват всички изброени по-долу условия:
 1)
 безпилотното въздухоплавателно средство се управлява така, че да не прелита над неучастващи лица, а експлоатацията на БЛС се извършва на безопасно хоризонтално разстояние най-малко 30 метра от тях; дистанционно управляващият пилот може да намалява безопасното хоризонтално разстояние до неучастващо лице на не по-малко от 5 метра, когато експлоатира безпилотно въздухоплавателно средство с активна функция „режим с ниска скорост“ и след


text:
оценка на ситуацията по отношение на:
 а)
 метеорологичните условия;
 б)
 работните характеристики на безпилотното въздухоплавателно средство;
 в)
 разграничаване на територията, над която се прелита.
 2)
 управлението се извършва от дистанционно управляващ пилот, който е запознат с инструкциите, дадени от производителя на БЛС, и притежава свидетелство за правоспособност на дистанционно управляващ пилот, издадено от компетентния орган или от субект, определен от компетентния орган на държава членка. Дистанционно управляващият пилот получава такова свидетелство, ако е изпълнил всички изброени по-долу условия в указания ред:
 а)
 преминал е онлайн курс за обучение и е издържал теоретичния онлайн изпит, посочен в точка UAS.OPEN.020, подточка 4, буква б);
 б)
 преминал е практически курс на самообучение в условията на експлоатация за подкатегория А3, описани в точка UAS.OPEN.040, подточки 1 и 2;
 в)
 декларирал е, че е завършил практическия курс на самообучение, посочен в буква б), и че е издържал допълнителен теоретичен изпит, предоставен от компетентния орган или от субект, определен от компетентния орган на държава членка, с успех от поне 75 % от общия брой точки. Изпитът обхваща най-малко 30 въпроса с възможност за избор на правилния отговор, насочени към оценяване на знанията на дистанционно управляващия пилот за техническите и експлоатационните мерки за смекчаване на наземния риск, подходящо разпределени в следните теми:
 i)
 метеорология;
 ii)
 летателни характеристики на БЛС;
 iii)
 технически и експлоатационни мерки за смекчаване на наземния риск.
 3)
 експлоатацията се извършва с безпилотно въздухоплавателно средство, което е маркирано като клас С2 и отговаря на изискванията за този клас, определени в част 3 от приложението към Делегиран регламент (ЕС) 2019/945 на Комисията, и се експлоатира с активна и актуализирана система за пряка идентификация от разстояние и функция за геопространствено ориентиране.
 UAS.OPEN.040 Експлоатация на БЛС в подкатегория A3
 При експлоатацията на БЛС в подкатегория А3 се спазват всички изброени по-долу условия:
 1)
 експлоатацията се извършва в зона, в която дистанционно управляващият пилот има разумни основания да очаква, че няма да бъде застрашено неучастващо лице в обсега на полета на безпилотното въздухоплавателно средство през цялото време на експлоатиране на БЛС;
 2)
 експлоатацията се извършва на безопасно хоризонтално разстояние от най-малко 150 метра от жилищни, търговски, промишлени или развлекателни зони;
 3)
 експлоатацията се извършва от дистанционно управляващ пилот, който е запознат с инструкциите, дадени от производителя на БЛС, който е преминал онлайн курс за обучение и успешно е издържал теоретичния онлайн изпит, определен в точка UAS.OPEN.020, подточка 4, буква б);
 4)
 експлоатацията се извършва с безпилотно въздухоплавателно средство, което:
 а)
 има MTOM, включително полезния товар, по-малка от 25 kg, в случай на частно сглобени БЛС; или
 б)
 отговаря на изискванията, определени в член 20, буква б);
 в)
 е маркирано като клас С2 и отговаря на изискванията за този клас, определени в част 3 от приложението към Делегиран регламент (ЕС) 2019/945 на Комисията, и се експлоатира с активна и актуализирана система за пряка идентификация от разстояние и функция за геопространствено ориентиране; или
 г)
 е маркирано като клас С3 и отговаря на изискванията за този клас, определени в част 4 от приложението към Делегиран регламент (ЕС) 2019/945 на Комисията, и се


text:
експлоатира с активна и актуализирана система за пряка идентификация от разстояние и функция за геопространствено ориентиране; или
 д)
 е маркирано като клас С4 и отговаря на изискванията за този клас, определени в част 5 от приложението към Делегиран регламент (ЕС) 2019/945 на Комисията.
 UAS.OPEN.050 Отговорности на оператора на БЛС
 Операторът на БЛС спазва всички изброени по-долу условия:
 1)
 разработва експлоатационни процедури, адаптирани към типа експлоатация и свързания риск;
 2)
 гарантира, че при експлоатацията радиочестотният спектър се използва ефективно, и подпомага неговото ефективно използване, с цел да бъдат избегнати радиосмущения;
 3)
 определя дистанционно управляващ пилот за всеки полет;
 4)
 гарантира, че дистанционно управляващите пилоти и всички останали членове на персонала, които изпълняват поддържащи задачи при експлоатацията, са запознати с инструкциите, дадени от производителя на БЛС, и:
 а)
 притежават подходяща компетентност в подкатегорията на планираната експлоатация на БЛС в съответствие с точки UAS.OPEN.020, UAS.OPEN.030 или UAS.OPEN.040, за да изпълняват своите задачи или — когато става въпрос за членове на персонала, различни от дистанционно управляващи пилоти — са преминали курс за обучение на работното място, разработен от оператора;
 б)
 са напълно запознати с процедурите на оператора на БЛС;
 в)
 са получили необходимата информация за планираната експлоатация на БЛС относно всички географски зони, публикувани от държавата членка на експлоатацията в съответствие с член 15;
 5)
 актуализира информацията в системата за геопространствено ориентиране, когато е приложимо, според предвидения район на експлоатация;
 6)
 в случай на експлоатация с безпилотно въздухоплавателно средство от един от класовете, определени в части 1—5 от приложението към Делегиран регламент (ЕС) 2019/945 на Комисията, гарантира, че БЛС е:
 а)
 придружена от съответната декларация за съответствие с изискванията на ЕС, включително препратка към съответния клас; и
 б)
 съответният идентификационен етикет за класа е поставен на безпилотното въздухоплавателно средство;
 7)
 гарантира в случай на експлоатация на БЛС в подкатегория А2 или А3, че всички участващи лица, намиращи се в зоната на експлоатацията, са осведомени за рисковете и са дали изрично съгласие да участват.
 UAS.OPEN.060 Отговорности на дистанционно управляващия пилот
 1)
 Преди да започне експлоатацията на БЛС дистанционно управляващият пилот:
 а)
 притежава подходящата компетентност в подкатегорията на планираната експлоатация на БЛС в съответствие с точки UAS.OPEN.020, UAS.OPEN.030 или UAS.OPEN.040, за да изпълнява своята задача, и носи със себе си документ, доказващ тази компетентност, когато работи с БЛС, освен ако експлоатира безпилотно въздухоплавателно средство, посочено в точка UAS.OPEN.020, подточка 5, букви а), б) или в);
 б)
 си набавя актуализирана информация за планираната експлоатация на БЛС относно всяка географска зона, публикувана от държавата членка на експлоатацията в съответствие с член 15;
 в)
 проучва експлоатационната среда, проверява за наличие на препятствия и, освен ако използва безпилотно въздухоплавателно средство в подкатегория А1, посочено в точка UAS.OPEN.020, подточка 5, букви а), б) или в), проверява за присъствието на неучастващи лица;
 г)
 гарантира, че БЛС е в състояние да завърши безопасно планирания полет и, ако е приложимо, проверява дали пряката идентификация от разстояние е активирана и актуализирана;
 д)
 ако БЛС е снабдена с допълнителен полезен товар, се уверява, че нейната маса не надвишава нито определената от производителя MTOM, нито пределната MTOM


text:
за нейния клас.
 2)
 По време на полета дистанционно управляващият пилот:
 а)
 не изпълнява задълженията си под влиянието на психоактивни вещества или алкохол или ако е неспособен да изпълнява задачите си поради травма, умора, лечение, болест или други подобни причини;
 б)
 поддържа безпилотното въздухоплавателно средство в обсега на видимост (VLOS) и внимателно следи визуално заобикалящото го въздушно пространство, за да избегне всякакъв риск от сблъсък с пилотирано въздухоплавателно средство. Дистанционно управляващият пилот прекъсва полета, ако експлоатацията носи риск за други въздухоплавателни средства, хора, животни, околната среда или имущество;
 в)
 спазва експлоатационните ограничения в географските зони, определени в съответствие с член 15;
 г)
 е в състояние да запази контрол над безпилотното въздухоплавателно средство, освен в случай на прекъсната линия за управление или когато експлоатира безпилотно въздухоплавателно средство за свободен полет;
 д)
 експлоатира БЛС в съответствие с инструкциите, дадени от производителя, включително и всякакви приложими ограничения;
 е)
 спазва процедурите на оператора, когато са налични;
 ж)
 се уверява, че на безпилотното въздухоплавателно средство е задействана зелена мигаща светлина, ако експлоатацията е през нощта.
 3)
 По време на полета дистанционно управляващите пилоти и операторите на БЛС не летят в близост или в рамките на зони, в които се провежда операция за реагиране при извънредни ситуации, освен ако имат разрешение за това от отговорните служби за реагиране при извънредни ситуации.
 4)
 За целите на подточка 2, буква б) дистанционно управляващите пилоти могат да бъдат подпомагани от наблюдател на безпилотното въздухоплавателно средство. В такъв случай между дистанционно управляващия пилот и наблюдателя на безпилотното въздухоплавателно средство се установява ясна и ефективна комуникация.
 UAS.OPEN.070 Срок и валидност на получената онлайн теоретична компетентност на дистанционно управляващия пилот и на неговото свидетелство за правоспособност
 1)
 Получената онлайн теоретична компетентност на дистанционно управляващия пилот, изисквана по точка UAS.OPEN.020, подточка 4, буква б) и точка UAS.OPEN.040, подточка 3, и неговото свидетелство за правоспособност, изисквано по точка UAS.OPEN.030, подточка 2, са валидни пет години.
 2)
 Потвърждаването на валидността на придобитата онлайн теоретична компетентност и на свидетелството за правоспособност на дистанционно управляващия пилот, преди да е изтекъл техният срок на валидност, става чрез:
 а)
 доказване на компетентностите съгласно подточка 4, буква б) от точка UAS.OPEN.020 или подточка 2 от точка UAS.OPEN.030, по целесъобразност; или
 б)
 завършване на опреснително обучение, посветено съответно на теоретичните познания по темите, определени в точка UAS.OPEN.020, подточка 4, буква б) и точка UAS.OPEN.030, подточка 2, предоставено от компетентния орган или от субект, определен от компетентния орган.
 3)
 За да потвърди своята придобита онлайн теоретична компетентност или своето свидетелството за правоспособност след изтичането на техния срок на валидност, дистанционно управляващият пилот трябва да отговаря на изискванията от подточка 2, буква а).
 ЧАСТ Б
 ЕКСПЛОАТАЦИЯ НА БЛС В СПЕЦИФИЧНАТА КАТЕГОРИЯ
 UAS.SPEC.010 Общи разпоредби
 Операторът на БЛС предоставя на компетентния орган оценка на експлоатационния риск за планираната експлоатация в съответствие с член 11 или подава декларация, когато е приложима точка UAS.SPEC.020, освен ако операторът притежава удостоверение за оператор на лека БЛС (LUC) със съответните права съгласно част В от настоящото приложение. Операторът на БЛС редовно оценява адекватността на предприетите мерки за смекчаване на


text:
риска и ги актуализира, ако е необходимо.
 UAS.SPEC.020 Декларация за експлоатация
 1)
 Съгласно член 5 операторът на БЛС може да подаде декларация за експлоатация в съответствие с основен сценарий, както е предвидено в допълнение 1 към настоящото приложение, до компетентния орган на държавата членка на регистрация, като алтернатива на точки UAS.SPEC.30 и UAS.SPEC.40, във връзка с експлоатация:
 а)
 на безпилотно въздухоплавателно средство с:
 i)
 максимален характерен размер до 3 метра в обсега на видимост над контролирана наземна площ, освен над места, на които се събират множество хора;
 ii)
 максимален характерен размер до 1 метър в обсега на видимост над места, на които се събират множество хора;
 iii)
 максимален характерен размер до 1 метър извън обсега на видимост над слабо населени зони;
 iv)
 максимален характерен размер до 3 метра извън обсега на видимост над контролирана наземна площ;
 б)
 извършвана на не повече от 120 метра от най-близката точка на земната повърхност и:
 i)
 в неконтролирано въздушно пространство (клас F или G), освен ако държавите членки са наложили различни ограничения чрез географски зони за БЛС в райони, където вероятността за среща с пилотирани въздухоплавателни средства не е ниска; или
 ii)
 в контролирано въздушно пространство, в съответствие с публикуваните процедури за зоната на експлоатация, така че да е гарантирана малка вероятност за среща с пилотирани въздухоплавателни средства.
 2)
 Декларацията на операторите на БЛС съдържа:
 а)
 административна информация относно оператора на БЛС;
 б)
 заявление, че експлоатацията отговаря на експлоатационното изискване, посочено в подточка 1, и на основен сценарий, определен в допълнение 1 към приложението;
 в)
 изявление на оператора на БЛС, че спазва съответните мерки за смекчаване на риска, изисквани за безопасността на експлоатацията, включително свързаните инструкции за експлоатация, за проекта на безпилотното въздухоплавателно средство и за компетентността на участващия персонал;
 г)
 потвърждение от оператора на БЛС, че за всеки полет, изпълняван в рамките на декларацията, ще бъде налице подходящо застрахователно покритие, ако такова се изисква съгласно правото на Съюза или националното право.
 3)
 След получаване на декларацията компетентният орган проверява дали тя съдържа всички елементи, изброени в подточка 2, и предоставя на оператора на БЛС незабавно потвърждение за получаването и изчерпателността ѝ.
 4)
 След като от своя страна получи потвърждението за получаването и изчерпателността, операторът на БЛС има право да започне експлоатацията.
 5)
 Операторите на БЛС незабавно уведомяват компетентния орган за всякакви промени в информацията, съдържаща се в декларацията за експлоатация, която са подали.
 6)
 Операторите на БЛС, които притежават LUC със съответните права съгласно част В от настоящото приложение, не са задължени да подават декларация.
 UAS.SPEC.030 Заявление за разрешение за експлоатация
 1)
 Преди да започне експлоатация на БЛС в специфичната категория, операторът на БЛС трябва да получи разрешение за експлоатация от националния компетентен орган на държавата членка на регистрация, освен:
 а)
 когато е приложима точка UAS.SPEC.020; или
 б)
 операторът на БЛС притежава LUC със съответните права в съответствие с част В от настоящото приложение.
 2)
 Операторът на БЛС подава заявление за актуализирано разрешение за експлоатация, ако има значителни промени в експлоатацията или в смекчаващите мерки, изброени в разрешението за експлоатация.
 3)
 Заявлението за


text:
разрешение за експлоатация се основава на оценката на риска, посочена в член 11, и освен това включва следната информация:
 а)
 регистрационния номер на оператора на БЛС;
 б)
 името на отговорния управител или името на оператора на БЛС в случай на физическо лице;
 в)
 оценката на експлоатационния риск;
 г)
 списъка със смекчаващите мерки, предложени от оператора на БЛС, с достатъчно информация, за да може компетентният орган да оцени доколко смекчаващите мерки са адекватни за справяне с рисковете;
 д)
 ръководство за експлоатация, когато се изисква според риска и сложността на експлоатацията;
 е)
 потвърждение, че при започване на експлоатацията на БЛС ще бъде налице подходящо застрахователно покритие, ако такова се изисква съгласно правото на Съюза или националното право.
 UAS.SPEC.040 Издаване на разрешение за експлоатация
 1)
 При получаване на заявление за експлоатация съгласно точка UAS.SPEC.030 компетентният орган издава незабавно разрешение за експлоатация в съответствие с член 12, ако заключи, че експлоатацията отговаря на следните условия:
 а)
 предоставена е цялата информация в съответствие с точка UAS.SPEC.030, подточка 3;
 б)
 налице е процедура за координиране със съответния доставчик на обслужване за въздушното пространство, ако цялата експлоатация или част от нея ще се изпълнява в контролирано въздушно пространство.
 2)
 В разрешението за експлоатация компетентният орган определя точния обхват на разрешението в съответствие с член 12.
 UAS.SPEC.050 Отговорности на оператора на БЛС
 1)
 Операторът на БЛС спазва всички изброени по-долу условия:
 а)
 въвежда процедури и ограничения, адаптирани според типа на планираната експлоатация и свързания риск, включително:
 i)
 експлоатационни процедури за гарантиране на безопасността на експлоатацията;
 ii)
 процедури за гарантиране, че при планираната експлоатация се спазват изискванията за сигурност, приложими към зоната на експлоатация;
 iii)
 мерки за защита от актове на незаконна намеса и неразрешен достъп;
 iv)
 процедури за гарантиране, че при всички видове експлоатация се спазва Регламент (ЕС) 2016/679 относно защитата на физическите лица във връзка с обработването на лични данни и относно свободното движение на такива данни. По-специално той извършва оценка на въздействието върху защитата на личните данни, когато се изисква от националния орган за защита на личните данни, в изпълнение на член 35 от Регламент (ЕС) 2016/679;
 v)
 указания за своите дистанционно управляващи пилоти да планират експлоатацията на БЛС така, че да се намалят до минимум неудобствата за хора и животни, включително неудобствата, свързани с шум и други емисии;
 б)
 определя дистанционно управляващ пилот за всеки полет или, в случай на автономна експлоатация, гарантира, че по време на всички фази на полета се разпределят правилно отговорностите и задълженията, особено тези, посочени в точка UAS.SPEC.060, подточки 2 и 3, в съответствие с процедурите, установени съгласно буква а);
 в)
 гарантира, че при експлоатацията радиочестотният спектър се използва ефективно, и подпомага неговото ефективно използване, с цел да бъдат избегнати радиосмущения;
 г)
 гарантира, че преди да започнат експлоатация дистанционно управляващите пилоти отговарят на всички изброени по-долу условия:
 i)
 притежават компетентността да изпълняват задачите си в съответствие с приложимото обучение, посочено в разрешението за експлоатация, или (ако е приложима точка UAS.SPEC.020) при условията и ограниченията, определени в съответния основен сценарий, посочен в допълнение 1, или определени в LUC;
 ii)
 преминали са


text:
обучение за дистанционно управляващи пилоти, фокусирано върху отделни компетентности и включващо компетентностите, посочени в член 8, параграф 2;
 iii)
 преминали са обучението за дистанционно управляващи пилоти, определено в разрешението за експлоатация, когато за експлоатацията се изисква такова разрешение. Обучението се провежда в сътрудничество със субект, определен от компетентния орган;
 iv)
 преминали са обучение за дистанционно управляващи пилоти за експлоатация, която се провежда въз основа на декларация и в съответствие с мерките за смекчаване на риска, определени в основния сценарий;
 v)
 осведомени са за ръководството за експлоатация на оператора на БЛС, ако това се изисква във връзка с оценката на риска и процедурите, установени в съответствие с буква а);
 vi)
 получили са актуализирана информация за планираната експлоатация относно географските зони, определени в съответствие с член 15;
 д)
 гарантира, че всеки член на персонала, различен от дистанционно управляващия пилот и натоварен със задължения от съществено значение за експлоатацията на БЛС, отговаря на всички изброени по-долу условия:
 i)
 преминал е обучението на работното място, разработено от оператора;
 ii)
 осведомен е за ръководството за експлоатация на оператора на БЛС, ако се изисква във връзка с оценката на риска, и за процедурите, установени в съответствие с буква а);
 iii)
 получил е актуализирана информация, която е от значение за планираната експлоатация, относно географските зони, определени в съответствие с член 15;
 е)
 извършва всяка експлоатация в рамките на ограниченията, условията и смекчаващите мерки, определени в декларацията или посочени в разрешението за експлоатация;
 ж)
 съхранява и поддържа актуален регистър за:
 i)
 всички съответни курсове за квалификация и обучение, завършени от дистанционно управляващия пилот и от останалите членове на персонала, натоварени със задължения от съществено значение за експлоатацията на БЛС, както и от персонала по техническото обслужване, в продължение на най-малко 3 години, след като тези лица са преустановили работа в организацията или са променили позицията си в организацията;
 ii)
 дейностите по техническо обслужване на БЛС за период от най-малко 3 години;
 iii)
 информацията относно експлоатацията на БЛС, включително всички необичайни технически или експлоатационни събития и други данни съгласно изискванията на декларацията или разрешението за експлоатация за срок от най-малко 3 години;
 з)
 използва БЛС, които най-малко са проектирани по такъв начин, че евентуална повреда да не доведе до излизането им извън оперативния обем или да предизвика смъртен случай. В допълнение към това интерфейсите човек — машина са от такъв тип, че да свеждат до минимум риска от грешка на пилота и да не предизвикват прекомерна умора;
 и)
 поддържа БЛС в подходящо състояние за безопасна експлоатация, като:
 i)
 най-малко определя инструкции за техническо обслужване и назначава адекватно обучен и квалифициран персонал по техническото обслужване; и
 ii)
 спазва точка UAS.SPEC.100, ако се изисква;
 iii)
 използва безпилотно въздухоплавателно средство, което е проектирано така, че шумът и другите емисии да са минимални с оглед на типа на планираната експлоатация и географските зони, когато шумът и другите емисии са от значение.
 й)
 създава и поддържа актуален списък на определените дистанционно управляващи пилоти за всеки полет;
 к)
 създава и поддържа актуален списък на персонала по техническото обслужване, нает от оператора за извършване на дейности


text:
по техническото обслужване; и
 л)
 гарантира, че всяко безпилотно въздухоплавателно средство е оборудвано с:
 i)
 поне една зелена мигаща светлина, за да бъде видимо през нощта; и
 ii)
 активна и актуализирана система за идентификация от разстояние.
 UAS.SPEC.060 Отговорности на дистанционно управляващия пилот
 1)
 Дистанционно управляващият пилот:
 а)
 не изпълнява задълженията си под влиянието на психоактивни вещества или алкохол или ако е неспособен да изпълнява задачите си поради травма, умора, лечение, болест или други подобни причини;
 б)
 има подходящата правоспособност като дистанционно управляващ пилот, както е определена в разрешението за експлоатация, за основния сценарий, посочен в допълнение 1, или както е определена в LUC, и разполага с документ за правоспособност при работа с БЛС;
 в)
 е запознат с инструкциите, дадени от производителя на БЛС.
 2)
 Преди започване на експлоатацията на БЛС дистанционно управляващият пилот спазва всички изброени по-долу условия:
 а)
 набавя си актуализирана информация за планираната експлоатация относно географските зони, определени в съответствие с член 15;
 б)
 гарантира, че експлоатационната среда е съвместима с разрешените или декларираните ограничения и условия;
 в)
 гарантира, че БЛС е в състояние да завърши безопасно планирания полет и, ако е приложимо, проверява дали пряката идентификация от разстояние е активирана и актуализирана;
 г)
 гарантира, че информацията относно експлоатацията е предоставена на съответното звено за обслужване на въздушното движение (ОВД), други ползватели на въздушното пространство и съответните заинтересовани страни, както се изисква в разрешението за експлоатация или в условията, публикувани от държавата членка за географската зона на експлоатация в съответствие с член 15.
 3)
 По време на полета дистанционно управляващият пилот:
 а)
 спазва разрешените или декларираните ограничения и условия;
 б)
 избягва всякакъв риск от сблъсък с пилотирани въздухоплавателни средства и прекъсва полета, ако продължаването му може да носи риск за други въздухоплавателни средства, хора, животни, околната среда или имущество;
 в)
 спазва експлоатационните ограничения в географските зони, определени в съответствие с член 15;
 г)
 спазва процедурите на оператора;
 д)
 не лети в близост или в рамките на зони, в които се провежда операция за реагиране при извънредни ситуации, освен ако има разрешение за това от отговорните служби за реагиране при извънредни ситуации.
 UAS.SPEC.070 Прехвърляне на разрешението за експлоатация
 Разрешението за експлоатация не може да се прехвърля.
 UAS.SPEC.080 Срок и валидност на разрешението за експлоатация
 1)
 Компетентният орган посочва срока на разрешението за експлоатацията в самото разрешение.
 2)
 Независимо от подточка 1 разрешението за експлоатация остава валидно, докато операторът на БЛС продължава да спазва съответните изисквания на настоящия регламент и условията, определени в разрешението за експлоатация.
 3)
 При анулиране или оттегляне на разрешението за експлоатация операторът на БЛС без забавяне предоставя потвърждение в цифров формат, което трябва да се изпрати на компетентния орган.
 UAS.SPEC.085 Срок и валидност на декларацията за експлоатация
 Срокът на декларацията за експлоатация е ограничен на 2 години. Декларацията не се счита за пълна по смисъла на подточка 4 от точка UAS.SPEC.020, ако:
 1)
 по време на надзора на оператора на БЛС компетентният орган е установил, че експлоатацията на БЛС не се провежда в съответствие с декларацията за експлоатация;
 2)
 условията на експлоатация на БЛС са се


text:
променили до такава степен, че декларацията за експлоатация вече не отговаря на приложимите изисквания на настоящия регламент;
 3)
 компетентният орган не получава достъп в съответствие с UAS.SPEC.090.
 UAS.SPEC.090 Достъп
 За целите на демонстриране на съответствие с изискванията на настоящия регламент операторът на БЛС предоставя на всяко лице, надлежно оправомощено от компетентния орган, достъп до всяко помещение, БЛС, документ, записи, данни, процедури или всякакви други материали, относими към неговата дейност, която подлежи на разрешение за експлоатация или декларация за експлоатация, независимо дали неговата дейност е възложена на друга организация като изпълнител или подизпълнител.
 UAS.SPEC.100 Използване на сертифицирано оборудване и сертифицирани безпилотни въздухоплавателни средства
 1)
 Ако при експлоатацията на БЛС се използва безпилотно въздухоплавателно средство, за което е издадено удостоверение за летателна годност или ограничено удостоверение за летателна годност, или се използва сертифицирано оборудване, операторът на БЛС записва времето на експлоатация или на обслужване, следвайки или инструкциите и процедурите, приложими към сертифицираното оборудване, или одобрението или разрешението на организацията.
 2)
 Операторът на БЛС следва инструкциите, посочени в сертификата на безпилотното въздухоплавателно средство или сертификата на оборудването, и освен това спазва всякакви указания за летателна годност или експлоатация, издадени от Агенцията.
 ЧАСТ В
 УДОСТОВЕРЕНИЕ ЗА ОПЕРАТОР НА ЛЕКА БЛС (LUC)
 UAS.LUC.010 Общи изисквания за LUC
 1)
 Всяко юридическо лице има право да подаде заявление за LUC съгласно настоящата част.
 2)
 Заявление за LUC или за изменение на съществуващо LUC се подава до компетентния орган и съдържа цялата информация, посочена по-долу:
 а)
 описание на системата на управление на оператора на БЛС, включително неговата организационна структура и система за управление на безопасността;
 б)
 имената на отговорните членове от персонала на оператора на БЛС, включително на лицето, отговарящо за разрешаване на експлоатацията на БЛС;
 в)
 заявление, че цялата документация, подадена до компетентния орган, е проверена от заявителя и е установено, че отговаря на приложимите изисквания.
 3)
 Ако са спазени изискванията на тази част, на притежателя на LUC може да бъдат дадени правата в съответствие с точка UAS.LUC.060.
 UAS.LUC.020 Отговорности на притежателя на LUC
 Притежателят на LUC:
 1)
 спазва изискванията от точки UAS.SPEC.050 и UAS.SPEC.060;
 2)
 спазва обхвата и правата, определени в условията на одобрението;
 3)
 въвежда и поддържа система за упражняване на експлоатационен контрол на всяка експлоатация, провеждана по условията на неговото LUC;
 4)
 извършва оценка на експлоатационния риск за планираната експлоатация в съответствие с член 11, освен ако провежда експлоатация, за която е достатъчна декларация за експлоатация съгласно точка UAS.SPEC.020;
 5)
 за експлоатация, която се провежда по силата на правата, посочени в точка UAS.LUC.060, води записи, които трябва да са защитени от повреда, изменение или кражба за период от най-малко 3 години, по следните теми:
 а)
 оценката на експлоатационния риск, когато се изисква съгласно подточка 4, и подкрепящата я документация;
 б)
 предприетите смекчаващи мерки; и
 в)
 квалификациите и опита на персонала, участващ в експлоатирането на БЛС, наблюдението на спазването на изискванията и управлението на безопасността;
 6)
 съхранява документацията за персонала, посочен в подточка 5, буква в), докато лицето работи за организацията, и я пази до 3 години след напускане на организацията от лицето.
 UAS.LUC.030 Система


text:
за управление на безопасността
 1)
 Оператор на БЛС, който подава заявление за LUC, въвежда, изпълнява и поддържа система за управление на безопасността, която съответства на размера на организацията, на естеството и сложността на нейните дейности, като взема предвид опасностите и свързаните рискове, присъщи за тези дейности.
 2)
 Операторът на БЛС спазва всички изброени по-долу условия:
 а)
 избира отговорен управител с правомощия да гарантира, че в рамките на организацията всички дейности се изпълняват в съответствие с приложимите стандарти и че организацията постоянно спазва изискванията на системата за управление и процедурите от ръководството за LUC, посочено в точка UAS.LUC.040;
 б)
 определя ясни правила за отговорност и отчетност в цялата организация;
 в)
 въвежда и поддържа политика на безопасност и съответните свързани цели по отношение на безопасността;
 г)
 назначава ключов персонал по въпросите на безопасността за изпълнение на политиката по отношение на безопасността;
 д)
 въвежда и поддържа процес по управление на риска за безопасността, включително идентифицирането на рисковете за безопасността, свързани с дейностите на оператора на БЛС, както и тяхното оценяване и управлението на свързаните рискове, включително предприема действия за намаляване на тези рискове и проверяване на ефективността на действията;
 е)
 насърчава безопасността в организацията чрез:
 i)
 обучение и образование;
 ii)
 комуникация;
 ж)
 документира всички ключови процеси от системата за управление на безопасността за осведомяване на персонала за неговите отговорности и за процедурата за изменение на тази документация; ключовите процеси включват:
 i)
 докладване относно безопасността и вътрешни разследвания;
 ii)
 експлоатационен контрол;
 iii)
 комуникация относно безопасността;
 iv)
 обучение и насърчаване на безопасността;
 v)
 наблюдение на спазването на изискванията;
 vi)
 управление на риска за безопасността;
 vii)
 управление на промените;
 viii)
 връзка между организации;
 ix)
 използване на подизпълнители и партньори;
 з)
 включва независима функция за наблюдение на спазването на изискванията и адекватността на изпълнението на съответните изисквания на настоящия регламент, включително система за предоставяне на обратна информация от констатациите до отговорния управител, за да се гарантира ефективно изпълнение на коригиращите мерки, ако е необходимо;
 и)
 включва функция за гарантиране, че рисковете за безопасността, присъщи на дадена услуга или продукт, предоставяни чрез подизпълнители, се оценяват и смекчават в рамките на системата на оператора за управление на безопасността.
 3)
 Ако организацията притежава други сертификати в рамките на приложното поле на Регламент (ЕС) 2018/1139, системата на оператора на БЛС за управление на безопасността може да бъде интегрирана в системата за управление на безопасността, която се изисква по силата на който и да е от тези допълнителни сертификати.
 UAS.LUC.040 Ръководство относно LUC
 1)
 Притежателят на LUC предоставя на компетентния орган ръководство относно LUC, в което описва пряко или чрез препратки своята организация, съответните процедури и изпълняваните дейности.
 2)
 В ръководството се съдържа заявление, подписано от отговорния управител, с което се потвърждава, че във всеки един момент организацията работи в съответствие с настоящия регламент и с одобреното ръководство относно LUC. Когато отговорният управител не е главният изпълнителен директор на организацията, заявлението се подписва и от последния.
 3)
 Ако някоя от дейностите се изпълнява от партньорски организации или подизпълнители, операторът на БЛС включва в ръководството относно LUC процедури, чрез които притежателят на LUC


text:
управлява отношенията с тези партньорски организации или подизпълнители.
 4)
 Ръководството относно LUC се изменя според необходимото, за да се поддържа актуално описание на организацията на притежателя на LUC, а на компетентния орган се предоставят копия от измененията.
 5)
 Операторът на БЛС предоставя съответните части от ръководството относно LUC на всички членове на своя персонал в съответствие с техните функции и задължения.
 UAS.LUC.050 Условия на одобрението на притежателя на LUC
 1)
 Компетентният орган издава LUC, след като се убеди, че операторът на БЛС отговаря на изискванията на точки UAS.LUC.020, UAS.LUC.030 и UAS.LUC.040.
 2)
 LUC включва:
 а)
 самоличността на оператора на БЛС;
 б)
 правата на оператора на БЛС;
 в)
 разрешените типове експлоатация;
 г)
 разрешената за експлоатация област, зона или клас въздушно пространство, ако е приложимо;
 д)
 всякакви специални ограничения или условия, ако е приложимо.
 UAS.LUC.060 Права на притежателя на LUC
 Когато е удовлетворен от предоставената документация, компетентният орган:
 1)
 посочва в LUC условията за правото, което се предоставя на оператора на БЛС; и
 2)
 може, в рамките на условията на одобрението, да даде на притежателя на LUC правото да разрешава своята собствена експлоатация без да:
 а)
 подава декларация за експлоатация;
 б)
 подава заявление за разрешение за експлоатация.
 UAS.LUC.070 Промени в системата за управление на LUC
 След като е издадено LUC, следните промени изискват предварителното одобрение от страна на компетентния орган:
 1)
 всяка промяна в условията на одобрението на оператора на БЛС;
 2)
 всяка значителна промяна в елементите на системата на притежателя на LUC за управление на безопасността, както се изисква по точка UAS.LUC.030.
 UAS.LUC.075 Прехвърляне на LUC
 Освен в случая на промяна в собствеността на организацията, одобрена от компетентния орган в съответствие с точка UAS.LUC.070, LUC не може да се прехвърля.
 UAS.LUC.080 Срок и валидност на LUC
 1)
 LUC се издава за неограничен срок, и остава валидно, докато:
 а)
 притежателят на LUC продължава да отговаря на съответните изисквания на настоящия регламент и на държавата членка, издала удостоверението; и
 б)
 то не бъде оттеглено или анулирано.
 2)
 При анулиране или оттегляне на LUC притежателят на LUC предоставя потвърждение в цифров формат, което трябва да се изпрати на компетентния орган без забавяне.
 UAS.LUC.090 Достъп
 За целите на демонстрирането на съответствие с изискванията на настоящия регламент притежателят на LUC предоставя на всяко лице, надлежно оправомощено от компетентния орган, достъп до всяко помещение, БЛС, документ, записи, данни, процедури или всякакви други материали, относими към неговата дейност, която подлежи на сертифициране, разрешение за експлоатация или декларация за експлоатация, независимо дали тази негова дейност е възложена на друга организация като изпълнител или подизпълнител.
 Допълнение 1
 Основни сценарии, за които се използва декларация
 ГЛАВА I
 STS-01 – Експлоатация в обсега на видимост (VLOS) над контролирана наземна площ в населена среда
 UAS.STS-01.010 Общи разпоредби
 1)
 По време на полет безпилотното въздухоплавателно средство се поддържа на разстояние до 120 m от най-близката точка на земната повърхност. Измерването на разстоянията се адаптира спрямо географските характеристики на терена, като например равнини, хълмове, планини.
 2)
 При полет на безпилотното въздухоплавателно средство в рамките на хоризонтално разстояние 50 m от изкуствено препятствие, по-високо от 105


text:
метра, максималната височина, на която се експлоатира БЛС, може да бъде увеличена до 15 m над височината на препятствието по искане на субекта, отговарящ за препятствието.
 3)
 Максималната височина на оперативния обем не надвишава с повече от 30 m максималната височина, разрешена по точки 1 и 2.
 4)
 По време на полет безпилотното въздухоплавателно средство не превозва опасни товари.
 UAS.STS-01.020 Експлоатация на БЛС съгласно STS-01
 1)
 Експлоатацията на БЛС съгласно STS-01 отговаря на всички изброени по-долу условия:
 а)
 провежда се с безпилотно въздухоплавателно средство, намиращо се във всеки един момент в обсега на видимост;
 б)
 провежда се в съответствие с ръководството за експлоатация, посочено в точка UAS.STS-01.030, подточка 1;
 в)
 провежда се над контролирана наземна площ, която включва:
 i)
 за експлоатация на непривързано безпилотно въздухоплавателно средство:
 А)
 зона на географията на полета;
 Б)
 зоната за непредвидени ситуации, чиито външни граници са най-малко 10 m отвъд границите на зоната на географията на полета; и
 В)
 буфера за наземен риск, който обхваща разстояние извън външните граници на зоната за непредвидени ситуации, което има най-малко следните стойности:
 Минимално разстояние, което трябва да се покрива от буфера за наземен риск за непривързано безпилотно въздухоплавателно средство
 Максимална височина над земната повърхност
 с МТОМ до 10 kg
 с MTOM над 10 kg
 30 m
 10 m
 20 m
 60 m
 15 m
 30 m
 90 m
 20 m
 45 m
 120 m
 25 m
 60 m
 ii)
 за експлоатация на привързано безпилотно въздухоплавателно средство, окръжност с радиус, равен на дължината на връзката плюс 5 m и център в точката, в която връзката е фиксирана върху повърхността на земята.
 г)
 провежда се при наземна скорост под 5 m/s в случай на непривързано безпилотно въздухоплавателно средство;
 д)
 провежда се от дистанционно управляващ пилот, който:
 i)
 притежава свидетелство за теоретични познания, в съответствие с притурка А към настоящата глава, за дистанционно управление при експлоатация по основните сценарии, издадено от компетентния орган или от субект, определен от компетентния орган на държава членка;
 ii)
 притежава акредитация за завършване на практическо обучение за STS-01 в съответствие с притурка А към настоящата глава, издадена от:
 А)
 субект, който е декларирал съответствие с изискванията на допълнение 3 и е признат от компетентния орган на държава членка; или
 Б)
 оператор на БЛС, който е декларирал пред компетентния орган на държавата членка на регистрация съответствие със STS-01 и който е декларирал съответствие с изискванията на допълнение 3; и
 е)
 се провежда с безпилотно въздухоплавателно средство, което е маркирано като клас С5 и отговаря на изискванията за този клас, определени в част 16 от приложението към Делегиран регламент (ЕС) 2019/945 на Комисията, и се експлоатира с активна и актуализирана система за пряка идентификация от разстояние.
 2)
 Дистанционно управляващият пилот получава сертификат за теоретични познания за експлоатация по основните сценарии, след като:
 а)
 е завършил онлайн курс за обучение и успешно е издържал теоретичния онлайн изпит, посочен в точка UAS.OPEN.020, подточка 4, буква б); и
 б)
 е издържал допълнителен теоретичен изпит, предоставен от компетентния орган или от субект, определен от компетентния орган на държава членка в съответствие с


text:
притурка А към настоящата глава.
 3)
 Този сертификат е валиден за срок от пет години. За потвърждаване на валидността му преди изтичане на срока на валидност трябва да е изпълнено някое от следните условия:
 а)
 доказани са компетентностите в съответствие с подточка 2;
 б)
 завършено е опреснително обучение, посветено на теоретичните познания по темите, определени в подточка 2, предоставено от компетентния орган или от субект, определен от компетентния орган.
 4)
 За да потвърди валидността на сертификата, дистанционно управляващият пилот трябва да отговаря на изискванията от подточка 2.
 UAS.STS-01.030 Отговорности на оператора на БЛС
 В допълнение към отговорностите, определени в UAS.SPEC.050, операторът на БЛС:
 1)
 изготвя ръководство за експлоатация, включващо елементите, определени в допълнение 5;
 2)
 определя оперативния обем и буфера за наземен риск за планираната експлоатация, включително контролираната наземна площ, която покрива проекциите върху земната повърхност както на обема, така и на буфера;
 3)
 осигурява адекватността на процедурите за непредвидени и извънредни ситуации чрез следното:
 а)
 специални полетни изпитвания;
 б)
 симулации, при условие че представителността на средствата за симулация е подходяща за предвидените цели;
 4)
 разработва ефективен план за реагиране при извънредни ситуации (ERP), който е подходящ за експлоатацията и включва най-малко:
 а)
 плана за ограничаване на ескалиращите въздействия на извънредната ситуация;
 б)
 условията за предупреждаване на съответните органи и организации;
 в)
 критериите за идентифициране на извънредна ситуация;
 г)
 ясно разграничаване на задълженията на дистанционно управляващите пилоти и тези на всякакъв друг персонал, натоварен със задължения от съществено значение за експлоатацията на БЛС;
 5)
 гарантира, че експлоатационните показатели на всички външно предоставяни услуги, необходими за безопасността на полета, имат ниво, подходящо за планираната експлоатация;
 6)
 определя разпределението на ролите и отговорностите между оператора и външните доставчици на услуги, ако е приложимо;
 7)
 зарежда актуализирана информация във функцията за геопространствено ориентиране, ако тази функция е инсталирана на БЛС, когато това се изисква от географската зона на БЛС за предвидения район на експлоатация;
 8)
 гарантира, че преди започване на експлоатацията контролираната наземна площ е налична, ефективна и в съответствие с минималното разстояние, определено в точка UAS.STS-01.020, подточка 1, буква в), i), В), и когато е необходимо, е проведена координация със съответните органи;
 9)
 гарантира, че преди да започне експлоатацията, всички лица, намиращи се в контролираната наземна площ:
 а)
 са били информирани за рисковете при експлоатацията;
 б)
 са били инструктирани или обучени, по целесъобразност, относно предпазните мерки и мерките за безопасност, установени от оператора на БЛС за тяхната защита; и
 в)
 са се съгласили изрично да участват в експлоатацията;
 10)
 гарантира, че:
 а)
 БЛС се придружава от съответните декларации на ЕС за съответствие, включително позоваване на клас C5 или клас C3 и комплекта от принадлежности; и
 б)
 идентификационният етикет за клас C5 е поставен на безпилотното въздухоплавателно средство или на комплекта от принадлежности.
 UAS.STS-01.040 Отговорности на дистанционно управляващия пилот
 В допълнение към отговорностите, определени в UAS.SPEC.060, дистанционно управляващият пилот:
 1)
 преди да започне експлоатацията на БЛС, се уверява че средствата за прекратяване на полета на безпилотното въздухоплавателно средство функционират и проверява дали пряката идентификация от разстояние е активирана и актуализирана;
 2)
 по време


text:
на полета:
 а)
 поддържа безпилотното въздухоплавателно средство в обсега на видимост (VLOS) и внимателно следи заобикалящото го въздушно пространство, за да избегне всякакъв риск от сблъсък с пилотирано въздухоплавателно средство. Дистанционно управляващият пилот прекъсва полета, ако експлоатацията носи риск за други въздухоплавателни средства, хора, животни, околната среда или имущество;
 б)
 за целите на буква а) той може да бъде подпомаган от наблюдател на безпилотното въздухоплавателно средство. В такъв случай между дистанционно управляващия пилот и наблюдателя на безпилотното въздухоплавателно средство се установява ясна и ефективна комуникация;
 в)
 е в състояние да запази контрол над безпилотното въздухоплавателно средство, освен в случай на загуба на линията за управление и контрол (C2);
 г)
 управлява само едно безпилотно въздухоплавателно средство в даден момент;
 д)
 не управлява безпилотното въздухоплавателно средство от движещо се превозно средство;
 е)
 не предава управлението на безпилотното въздухоплавателно средство към друг пулт за управление;
 ж)
 изпълнява процедурите за непредвидени ситуации, определени от оператора на БЛС за необичайни ситуации, включително когато забележи признаци, че безпилотното въздухоплавателно средство може да напусне границите на географията на полета; и
 з)
 изпълнява процедурите за извънредни ситуации, определени от оператора на БЛС за извънредни ситуации, включително задейства средства за прекратяване на полета, когато забележи признаци, че безпилотното въздухоплавателно средство може да напусне границите на оперативния обем.
 ПРИТУРКА А: ТЕОРЕТИЧЕН И ПРАКТИЧЕСКИ ИЗПИТ НА ДИСТАНЦИОННО УПРАВЛЯВАЩ ПИЛОТ ЗА STS-01
 1) Теоретичен изпит
 а)
 Изпитът, посочен в точка UAS.STS-01.020, подточка 2, буква б), обхваща най-малко 40 въпроса с възможност за избор на правилния отговор, насочени към оценяване на знанията на дистанционно управляващия пилот за техническите и експлоатационните мерки за смекчаване на риска, подходящо разпределени между следните теми:
 i)
 нормативна уредба в сферата на въздухоплаването;
 ii)
 граници на човешките възможности;
 iii)
 експлоатационни процедури;
 iv)
 технически и експлоатационни мерки за смекчаване на наземния риск;
 v)
 общи познания за БЛС;
 vi)
 метеорология;
 vii)
 летателни характеристики на БЛС; и
 viii)
 технически и експлоатационни мерки за смекчаване на рисковете във въздуха.
 б)
 Ако обучаваният вече притежава свидетелство за правоспособност на дистанционно управляващ пилот, както е посочено в точка UAS.OPEN.030, подточка 2, изпитът включва най-малко 30 въпроса с възможност за избор на правилния отговор, подходящо разпределени между темите, посочени в подточка 1, буква a), i)—v).
 в)
 За да премине успешно теоретичния изпит, обучаваният дистанционно управляващ пилот трябва да получи най-малко 75 % от общия брой точки.
 2) Практическо обучение и оценка на уменията
 Обучението и оценяването на практическите умения за експлоатация съгласно всеки основен сценарий обхваща най-малко темите и областите, посочени в таблица 1:
 Таблица 1
 Теми и области, които трябва да бъдат обхванати при практическото обучение и оценката на уменията
 Тема
 Области, които трябва да бъдат обхванати
 а)
 Предполетна подготовка
 i)
 Планиране на експлоатацията, съображения във връзка с въздушното пространство и оценка на риска на обекта. Включват се следните точки:
 А)
 определяне на целите на планираната експлоатация;
 Б)
 проверка и осигуряване на пригодността за планираната експлоатация на определения оперативен обем и съответните буфери (напр. буфер за наземен риск);
 В)
 установяване на препятствията в рамките на оперативния обем, които биха могли да попречат на планираната експлоатация;


text:
Г)
 проверка дали скоростта и/или посоката на вятъра могат да бъдат повлияни от топографията или от препятствия в оперативния обем;
 Д)
 подбиране на съответни данни от информацията за въздушното пространство (включително за географските зони на БЛС), които могат да окажат влияние върху планираната експлоатация;
 Е)
 проверка и осигуряване на пригодността на БЛС за планираната експлоатация;
 Ж)
 проверка и осигуряване на съвместимостта на избрания полезен товар с използваната за експлоатацията БЛС;
 З)
 прилагане на необходимите мерки за спазване на ограниченията и условията, приложими за оперативния обем и буфера за наземен риск за планираната експлоатация, в съответствие с процедурите от ръководството за експлоатация за съответния сценарий;
 И)
 прилагане на необходимите процедури за работа в контролирано въздушно пространство, включително протокол за осъществяване на връзка с органите за контрол на въздушното движение (КВД) и получаване на разрешение и инструкции, ако е необходимо;
 Й)
 потвърждаване, че всички документи, необходими за планираната експлоатация, са на мястото на експлоатацията; и
 К)
 информиране на всички участници за планираната експлоатация.
 ii)
 Предполетна проверка и настройка на БЛС (включително режимите на полет и опасностите, произтичащи от източника на енергия). Включват се следните точки:
 А)
 оценяване на общото състояние на БЛС;
 Б)
 проверка и осигуряване на подходящо обезопасяване на всички разглобяеми компоненти на БЛС;
 В)
 проверка и осигуряване на съвместимостта на софтуерните конфигурации на БЛС;
 Г)
 калибриране на приборите в БЛС;
 Д)
 идентифициране на всякакви недостатъци, които могат да изложат на риск планираната експлоатация;
 Е)
 проверка и осигуряване на достатъчно енергийното ниво на батерията за планираната експлоатация;
 Ж)
 проверка и осигуряване на функционирането на системата за прекратяване на полетите на БЛС и нейната система за задействане;
 З)
 проверка на правилното функциониране на линията за управление и контрол;
 И)
 активиране на функцията за геопространствено ориентиране (ако има такава) и зареждане на информацията; и
 Й)
 настройване на системите за ограничаване на височината и скоростта (ако има такива).
 iii)
 Познаване на основните действия, които трябва да бъдат предприети в случай на извънредна ситуация, включително при проблеми с БЛС, или при възникване на опасност от сблъсък във въздуха по време на полета.
 б)
 Процедури по време на полета
 i)
 Поддържане на ефективно външно наблюдение и задържане на безпилотното въздухоплавателно средство в обсега на видимост (VLOS), което включва: ситуационна осведоменост за местоположението по отношение на оперативния обем и други ползватели на въздушното пространство, препятствия, терен и неучастващи лица във всеки момент.
 ii)
 Извършване на точни и контролирани полетни маневри на различни височини и разстояния, които са представителни за съответния STS (включително полет в ръчен/неподпомаган от ГНСС режим или еквивалентен решим, ако е предвиден такъв). Провеждат се най-малко следните маневри:
 А)
 неподвижно висене над дадена позиция (само за витлокрили системи);
 Б)
 преминаване от висене към полет напред (само за витлокрили системи);
 В)
 издигане и снижение от хоризонтален полет;
 Г)
 завои в хоризонтален полет;
 Д)
 контрол на скоростта в хоризонтален полет;
 Е)
 действия след отказ на двигател / задвижваща система; и
 Ж)
 действия за отклоняване (маневри) с цел избягване на сблъсък
 iii)
 Следене в реално време на състоянието на БЛС и ограниченията за продължителността.
 Полет в необичайни условия:


text:
А)
 справяне с частичен или цялостен недостиг на енергия в задвижващата система на БЛС и същевременно гарантиране на безопасността на третите страни на земята;
 Б)
 управление на траекторията на безпилотното въздухоплавателно средство в необичайни ситуации;
 В)
 управление на ситуация, при която е засегнато оборудването за определяне на местоположението на безпилотното въздухоплавателно средство;
 Г)
 управление на ситуация, свързана с проникване на неучастващо лице в оперативния обем или в контролираната наземна площ, и вземане на подходящи мерки за поддържане на безопасността;
 Д)
 реагиране и предприемане на подходящи коригиращи действия в ситуации, при които е вероятно безпилотното въздухоплавателно средство да излезе извън границите на географията на полета (процедури за непредвидени ситуации) и на оперативния обем (процедури за извънредни ситуации), както е определено по време на подготовката на полета;
 Е)
 управление на ситуация, когато въздухоплавателното средство подхожда към оперативния обем; и
 Ж)
 демонстрация на метода за възвръщане на управлението след умишлена (симулирана) загуба на линията за управление и контрол.
 в)
 Действия след полета
 i)
 Изключване и обезопасяване на БЛС.
 ii)
 Следполетна проверка и записване на всички съответни данни, отнасящи се до общото състояние на БЛС (нейните системи, компоненти и източници на енергия) и умората на екипажа.
 iii)
 Провеждане на следполетен разбор.
 iv)
 Установяване на ситуации, които трябва да се докладват чрез доклад за събитие, и изготвяне на такъв доклад.
 ГЛАВА II
 STS-02 – Експлоатация извън обсега на видимост (BVLOS) с наблюдатели на въздушното пространство над контролирана наземна площ в слабо населена среда
 UAS.STS-02.010 Общи разпоредби
 1)
 По време на полет безпилотното въздухоплавателно средство се поддържа на разстояние до 120 m от най-близката точка на земната повърхност. Измерването на разстоянията се адаптира в съответствие с географските характеристики на терена, като например равнини, хълмове, планини.
 2)
 При полет на безпилотно въздухоплавателно средство в рамките на хоризонтално разстояние 50 m от изкуствено препятствие, по-високо от 105 m, максималната височина, на която се експлоатира БЛС, може да бъде увеличена до 15 m над височината на препятствието по искане на субекта, отговарящ за препятствието.
 3)
 Максималната височина на оперативния обем не надвишава с повече от 30 m максималната височина, разрешена по точки 1 и 2.
 4)
 По време на полет безпилотното въздухоплавателно средство не превозва опасни товари.
 UAS.STS-02.020 Експлоатация на БЛС съгласно STS-02
 Експлоатацията на БЛС съгласно STS-02 се извършва:
 1)
 в съответствие с ръководството за експлоатация, посочено в точка UAS.STS-02.030, подточка 1;
 2)
 над контролирана наземна площ, разположена изцяло в слабо населена среда, която включва:
 а)
 зона на географията на полета;
 б)
 зоната за непредвидени ситуации, чиито външни граници са най-малко 10 m отвъд границите на зоната на географията на полета;
 в)
 буфера за наземен риск, покриващ разстояние, което е най-малко равно на разстоянието, което е най-вероятно да бъде изминато от безпилотното въздухоплавателно средство след задействане на средствата за прекратяване на полета, посочени от производителя на БЛС в неговите инструкции, като се вземат предвид експлоатационните условия в рамките на определените от този производител ограничения;
 3)
 в район, в който минималната видимост в полет е над 5 km;
 4)
 с безпилотното въздухоплавателно средство в обсега на видимост на дистанционно


text:
управляващия пилот по време на излитането и прибирането му, освен ако последното става след извънредно прекратяване на полета;
 5)
 с безпилотното въздухоплавателно средство, което не се отдалечава на повече от 1 km от дистанционно управляващия пилот и следва предварително програмирана траектория, когато не е в обсега на видимост на пилота, освен ако при експлоатацията се използва наблюдател на въздушното пространство;
 6)
 ако при експлоатацията се използват един или повече наблюдатели на въздушното пространство, трябва да са спазени всички изброени по-долу условия:
 а)
 наблюдателите са разположени по начин, който позволява адекватно покритие на оперативния обем и на околното въздушно пространство при минималната видимост в полет, посочена в подточка 3;
 б)
 безпилотното въздухоплавателно средство се експлоатира не на повече от 2 km от дистанционно управляващия пилот;
 в)
 безпилотното въздухоплавателно средство се експлоатира на не повече от 1 km от най-близкия наблюдател на въздушното пространство;
 г)
 разстоянието между всеки наблюдател на въздушното пространство и дистанционно управляващия пилот не надвишава 1 km;
 д)
 налични са устойчиви и ефективни средства за комуникация между дистанционно управляващия пилот и наблюдателите на въздушното пространство;
 7)
 от дистанционно управляващ пилот, който притежава:
 а)
 свидетелство за теоретични познания за дистанционно управление при експлоатация по основни сценарии, издадено от компетентния орган или от субект, определен от компетентния орган на държава членка;
 б)
 акредитация за завършване на практическо обучение за STS-02 в съответствие с притурка А към настоящата глава, издадена от:
 А)
 субект, който е декларирал съответствие с изискванията на допълнение 3 и е признат от компетентния орган на държава членка; или
 Б)
 оператор на БЛС, който е декларирал пред компетентния орган на държавата членка на регистрация съответствие със STS-02 и който е декларирал съответствие с изискванията на допълнение 3;
 8)
 с безпилотно въздухоплавателно средство, отговарящо на всички изброени по-долу условия:
 а)
 маркирано е като клас С6 и отговаря на изискванията за този клас, определени в част 17 от приложението към Делегиран регламент (ЕС) 2019/945 на Комисията;
 б)
 експлоатира се с активна система за предотвратяване на излизането на безпилотното въздухоплавателно средство извън географията на полета;
 в)
 експлоатира се с активна и актуализирана система за пряка идентификация от разстояние;
 9)
 Дистанционно управляващият пилот получава сертификат за теоретични познания за експлоатация по основните сценарии, след като:
 а)
 завърши онлайн курс за обучение и успешно издържи теоретичния онлайн изпит, посочен в точка UAS.OPEN.020, подточка 4, буква б); и
 б)
 издържи допълнителен теоретичен изпит, предоставен от компетентния орган или от субект, определен от компетентния орган на държава членка в съответствие с притурка А към настоящата глава.
 10)
 Този сертификат е валиден за срок от пет години. Потвърждаването на валидността преди да изтече неговият срок на валидност, става чрез:
 а)
 доказване на компетентностите в съответствие с подточка 9;
 б)
 завършване на опреснително обучение, посветено на теоретичните познания по темите, определени в подточка 9, предоставено от компетентния орган или от субект, определен от компетентния орган.
 11)
 За да потвърди валидността на сертификата, дистанционно управляващият пилот трябва да отговаря на изискванията от подточка 9.
 UAS.STS-02.030 Отговорности на оператора на БЛС
 В допълнение към отговорностите, определени в UAS.SPEC.050, операторът на